ยุติธรรมนัดเจรจา อุ้มลูกหนี้853ราย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — “ทวี” เดินสายลพบุรีเปิดโต๊ะเจรจาเจ้าหนี้นอกระบบ 13 ราย สกัดฟ้องบังคับคดีชาวบ้าน
พ.ต.อ.ทวี สอดส่อง รองปลัดกระทรวงยุติธรรม หัวหน้ากลุ่มภารกิจด้านบริหารความยุติธรรม เปิดเผยว่า ในวันที่ 16 มิ.ย. นี้ จะจัดงานยุติธรรมเคลื่อนที่ ที่ จ.ลพบุรี หลังมีรายงานพบปัญหาลูกหนี้นอกระบบที่อยู่ระหว่างดำเนินคดีมีประมาณ 130 ราย มีเจ้าหนี้รายใหญ่ 13 รายที่อยู่ระหว่างการบังคับคดีกับลูกหนี้ ซึ่งมีจำนวนมากถึง 853 ราย
นอกจากปัญหาหนี้นอกระบบแล้ว ยังมีการให้ความรู้และให้ความช่วยเหลือทางกฎหมายแก่ประชาชน อาทิ ปัญหาเรื่องที่ดินทำกินของประชาชน เป็นต้น โดยคาดว่าจะมีประชาชนเข้าร่วมงานประมาณ 1,000 ราย 
พ.ต.อ.ทวี กล่าวว่า ก่อนหน้านี้มีการจัดยุติธรรมเคลื่อนที่ ที่ จ.อุบลราชธานี มีลูกหนี้นอกระบบซึ่งอยู่ระหว่างดำเนินคดีจำนวน 853 ราย โดยมีเจ้าหนี้รายใหญ่จำนวน 13 ราย 
ทั้งนี้ ปัญหาของลูกหนี้ส่วนหนึ่ง คือ เจ้าหนี้จะให้ลูกหนี้ระบุเงินกู้สูงกว่ามูลหนี้จริง ซึ่งที่ผ่านมากระทรวงยุติธรรมทำหน้าที่เป็นคนกลางช่วยเจรจากับเจ้าหนี้เพื่อขอประนอมหนี้ รวมทั้งขยายระยะเวลาการชำระหนี้ ซึ่งเป็นผลสำเร็จน่าพึงพอใจกันทั้งฝ่ายเจ้าหนี้และลูกหนี้
นางชูจิรา กองแก้ว อธิบดีกรมบังคับคดี กล่าวว่า การเข้าไปช่วยเหลือลูกหนี้นอกระบบที่ถูกฟ้องร้องบังคับคดีและยึดทรัพย์ขายทอดตลาด ที่ จ.อุบล ราชธานี ได้เข้าเจรจากับเจ้าหนี้และลูกหนี้ให้มาประนอมหนี้กัน 27 ราย มูลค่าหนี้ทั้งหมด 5 แสนบาท สามารถเจรจาประนอมหนี้ได้ลดลง 3 แสนบาท โดยลูกหนี้ได้ทำสัญญาใหม่ในการผ่อนชำระหนี้ตามความสามารถเดือนละ 500 บาท
อย่างไรก็ตามเบื้องต้นในพื้นที่จังหวัดลพบุรีที่ได้ นอกจากนี้ยังพบปัญหา ความเดือนร้อนด้านอื่นๆ เช่น การบุกรุกป่าชุมชน โดยมีนักการเมืองเข้ามาเกี่ยวข้อง ปัญหามลพิษที่เกิดจากโรงงานอุตสาหกรรมและการทิ้งขยะของโรงงานอุตสาหกรรม และปัญหาชาวบ้านร้องขอความเป็นธรรมเรื่องเงินชดเชยพิเศษการจัดสรรที่ดินจากการก่อสร้างเขื่อน ปัญหานายทุนกดราคาการรับซื้อผลิตผลทางการเกษตร และปัญหาภัยแล้งทรัพยากรน้ำขาดแคลนและไม่เพียงพอ ปัญหายาเสพติด และปัญหาความรู้ความเข้าใจเรื่องกฎหมาย สิทธิและเสรีภาพ
พ.ต.อ.ทวี กล่าวว่า การจัดงานยุติธรรมเคลื่อนที่ครั้งที่ 4 ที่จังหวัดอุบาลราชธานีที่ผ่านมา พบว่ามีปัญหาสำคัญหลายประการ อาทิ กรณี การออกโฉนดทับที่ชาวบ้านในลักษณะที่คล้ายคลึงกันกว่า 200 คดี เช่น นายวิทยา แก้วบัวขาว ประชาชนจากตำบลบุ่งหวาย และชาวบ้านซึ่งเคยอาศัยที่ดินทำกินตั้งแต่บรรพบุรุษ ต้องถูกฟ้องร้องข้อหาบุกรุกและลักทรัพย์ขุดหน้าดิน ศาลมีคำพิพากษาจำคุก2 ปี ซึ่งต่อมากระทรวงยุติธรรมได้ตรวจสอบข้อเท็จจริง พบว่ามีการทำนิติกรรมอำพราง จึงเสนอรัฐมนตรีว่าการกระทรวงยุติธรรมพักการลงโทษที่เหลืออีก 1 ปี และกองทุนยุติธรรมได้อนุมัติให้จัดหาทนายความเพื่อให้การช่วยเหลือและให้เจ้าหน้าที่ของกระทรวงช่วยตรวจสอบข้อเท็จจริงเกี่ยวกับที่ดินซึ่งเป็นปัญหาในปัจจุบันด้วย
นอกจากนี้ จังหวัดอุบลราชธานี มีลูกหนี้นอกระบบ ซึ่งอยู่ระหว่างดำเนินคดีจำนวน 853 ราย โดยมีเจ้าหนี้รายใหญ่จำนวน 13 ราย ทั้งนี้ ปัญหาของลูกหนี้ส่วนหนึ่ง คือ เจ้าหนี้จะให้ลูกหนี้ระบุเงินกู้สูงกว่ามูลหนี้จริง ซึ่งในครั้งนั้นกระทรวงยุติธรรมทำหน้าที่เป็นคนกลางช่วยเจรจากับเจ้าหนี้เพื่อขอประนอมหนี้ รวมทั้งขยายระยะเวลาการใช้หนี้ ซึ่งเป็นผลสำเร็จน่าพึงพอใจทั้งฝ่ายเจ้าหนี้และลูกหนี้ 
นอกจากนี้ยังพบปัญหาบุคคลไร้สัญชาติ โดยอพยพเข้ามาอยู่ในประเทศไทยสร้างครอบครัวมีลูกมีหลาน ทำมาหากินในประเทศไทยมาเป็นเวลานานแต่มิได้รับสัญาชาติไทย ทำให้เกิดความรู้สึกถูกกีดกัน ไม่ได้รับความเป็นธรรม โดยกรมคุ้มครองสิทธิและเสรีภาพได้รับเรื่องไว้และอยู่ระหว่างศึกษาแนวทางเพื่อให้การช่วยเหลือต่อไป